Aalborg Stiftstidende, 1835-12-05
Fædrenelandet. Stænderforsamlingen i Roeskilde. (Fortsat.) f) Et af Forsamlingens Medlemmer udtalte sig om Ønskeligheden af, at Antallet af de Sager, der tages under Forsamlingens Overveielse, ikke altfor meget forøges, men at man i saa Henseende maa gjøre et passende Udvalg, for ikke at overvældes med for mange og tildeels mindre betydelige Sager, ligesom han ogsaa ansaae det for ønskeligt, at Discussionerne ikke uden Nødvendighed blive udtrukne ; hvorpaa Andre yttrede sig om samme Gjenstand, idet et Medlem navnligen bemærkede, at det for meentlig maa overlades til Enhver selv at bedømme Vigtigheden, af de Andragender, han agter at forelægge Forsamlingen, og at man bør være betænkelig med at indskrænke den frie Discussion, der er saa nødvendig til Jnstitutionens Udvikling. Flere Medlemmer udtalte sig derpaa om en Committees Nedsættelse i Anledning af det ovennævnte Andragende, hvorefter Spørgsmaalet blev stillet under Afstemning ved Kugler og med 46 Stemmer mod 2 besvaret benægtende; g) Statsr. Stenfeldt forelagde Forsamlingen et Andragende fra Borgerrepræsentanterne i Helsingør, som gik ud paa følgende Puncter: 1) om Landboernes Jndgreb i borgerlig Næring i Almindelighed; 2) om Transittolden m. m.; 3, om Brændeviinsbrænderierne paa Landet. Proponenten tilkjendegav imidlertid, at han, hvad Gienstanden under Nr. 1 angaaer vil indhente nærmere Oplysning, forinden han understøtter samme, og at den under Nr. 2 nævnte Gjenstand henhører under Overveielse af Told=Commiteen, hvor Proponenten, som selv Medlem af denne Committee, vil iagttage sine Mandanters Tarv. Han indskrænkede sig derfor til den under Nr. 3 omhandlede Gjenstand. Da derhos, som tidligere bemærket, et Andragende af lignende Jndhold var anmeldt for Præsidenten, blev det for Tiden kun sat under Spørgsmaal, om en Committee skulde nedsættes til at undersøge samme. Dette Spørgsmaal blev besvaret bekræftende, hvorefter Valget af Committeens Medlemmer blev udsat, for at det nærmere kunde afgjøres, om de flere Andragender afsk samme Jndhold skulde prøves af samme Committee; b) Secretair Algreen=Ussing forelæste et Udkast til den af ham forfatte tede Betænkning i Sagen og Afsoningen af Bøder og visse andre Pengeforpligtelser, og Prof. Finn Magnussen Udkastet til en Betænkning i Sagen angaaende en Forandring i Pengevæsenet paa Island, hvilke Betænkninger af Forsamlingen bleve bifaldte; i) Selveiergaardmand Niels Nielsen, Jørgen Mathiesen, Husemose, Kammerherre Wegener, Sognefoged Henrik Larsen, Mads Christian Mathiesen og Sognefoged Hans Christensen, anmeldte, at de fra endeel hoverigjørende Bønder i deres resp. Valgdistricter have modtaget Andragender om Hoveriets Ophæqvelse, hvilke ville blive at aflevere til den i samme Anledning nedsatte Committee. Ligeledes anmeldte Proprietair Madsen, at han fra Præsten Hansteen paa Sams havde modtaget et Andragende, hvori denne, paa Beboernes Vegne, anholder om, at der maatte tilveiebringes en Forandring i det mislige Forhold, som finder Sted imellem Jorddrotten og Fæstebønderne paa bemeldte Ø da Fæsterne ere Eiere af Gaardenes Bygninger og Jorddrotten Eier af de Gaardene tilliggende Jorder. Overeensstemmende med den i Andragendet gjorte Begjæring, indstillede Propr. Madsen, at samme maatte blive overleveret til den Committee, der er nedsat for at afgive Betænkning over Udkastet til en Forordning om en nærmere Bestemmelse af Retsforholdet imellem Jorddrotten og Fæstebonden, hvilket Forlangende blev opfyldt, efterat det dog fra flere Sider var bemærket, at det fremkomne Andragende formeentlig ikke egnede sig til at sættes i Forbindelse med denne Sag; 1) Sagen angaaende Udkastet til en ny Strandingsforordning foretoges til endelig Behandling; 1) Sagen angaaende en Forandring i de ved Forordningen 9de Juli 1817 paabudne Optagelsespenge blev første Gang discuteret. (Det blev imidlertid, med Hensyn til flere under denne Discussion opstaaende Spørgsmaal, taget under Overveielse, om Sagen ikke rettest maatte være paany at foretage i Committeen, hvilket Spørgsmaals Afgjørelse dog blev udsat til et følgende Møde.)